มันนี่ทูเดย์
ธนชาตประมูลหนี้เช่าซื้อ
26 ต.ค. 2559

ธนชาตประมูลหนี้เช่าซื้อ
ธนาคารธนชาต และบริษัท ธนชาต กรุ๊ปลีสซิ่ง เปิดประมูลซื้อสิทธิเรียกร้องในหนี้สินเชื่อเช่าซื้อรถยนต์ จำนวน 14,020 บัญชี มูลค่า 2,659 ล้านบาท รูปแบบการประมูลแบบรายกลุ่ม โดยระบุราคาแต่ละรายลูกหนี้ตามแบบฟอร์มการยื่นซองประมูลราคาโดยวิธีปิดซอง เปิดจำหน่ายเอกสารประกอบการประมูล และรับซีดีรอม ตั้งแต่วันนี้ - 27 ต.ค. 2559 และยื่นซองประมูลเสนอราคาซื้อในวันที่ 9 พ.ย. 2559 ได้ที่ธนาคารธนชาต อาคารเพชรบุรี โทรศัพท์  02-208-5751 และ 02-208-5762
ยืนเครดิตกรุงเทพประกันภัย
บริษัท กรุงเทพประกันภัย ยังคงรักษาอันดับความน่าเชื่อถือทางการเงินจาก Standard &amp; Poor’s หรือ S&amp;P สถาบันการจัดอันดับทางการเงินชั้นนำของโลก ที่ระดับ A-(Stable) ณ วันที่ 17 ต.ค. 2559 สะท้อนให้เห็นถึงความเป็นผู้นำในธุรกิจประกันวินาศภัยที่มีความสามารถทางการแข่งขัน ด้วยผลประกอบการที่ดี และมีฐานะทางการเงินที่แข็งแกร่ง ด้วยเงินกองทุนและสินทรัพย์ที่มั่นคง รวมทั้งมีการบริหารเงินทุนในระดับที่น่าพึงพอใจ ตลอดจนมีการบริหารจัดการที่ดี